《勾龙君贶求所居垂荫亭岷堂二首》
宋代·苏籀

葱蔚敬亭非索漠，几希陶宅绕扶疏。
江山壮观惟人助，祖祢高情陟彼砠。
雄笔仙才镌勒见，属车尘界默存书。
柴荆虽掩渔竿挂，旌戟嵯峩表旧庐。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。